Otsailaren 16a

Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak **idatziz erantzuteko galdera** egin du Unibertsitateko, Berrikuntzako eta Eraldaketa Digitaleko Departamentuak 2022an metabertsorako markatutako xedeei buruz (11-24/PES-00016). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Duela egun batzuk PEI0047an jakinarazi genizun bezala, Departamentu honek dituen xedeetako bat da berrikuntza digitaleko erdu praktikoa eta hurbila ematea Nafarroako herritarrei eta gizarteari, pertsonei, erakundeei eta enpresei bultzada ematea espazio horretara batzeko, eta, horrez gainera, Nafarroa eta nafarrak teknologiaren eta berrikuntzaren abangoardian kokatzea, ekimen enpresarialean eragina izanda komunikatzeko eredu berri horren hornitzaile eta erabiltzaile gisa.

Gure iritziz, gaur egun xede horiek betetzen ari dira.

Legegintzaldi honetako lan ildoen berri eman nuen agerraldian berriki proiektatu ziren irudietan egiaztatuko zenuenez, bultzada horren markoan, metabertsoan dagoeneko jarrita dago 3D antena bat, Nasertic enpresak emana, Nafarroan ditugun eta telebista, irratia, telefonia eta larrialdietako seinaleak, besteak beste, transmititzen dituzten ehun telekomunikazio zentro baino gehiagoren erabilgarritasuna ilustratzeko balio duena.

Gainera, gure iritziz, metabertsoak tresna erabilgarria izaten jarraituko du etorkizunean, eta, horregatik, bilerak egiten ari gara Nafarroako beste eragile batzuekin, haien proposamenak ezagutzeko eta Gobernuak plataforma horretan duen espazioa herritarrentzat erabilgarriena den horretara egokitzeko.

Ildo berean, beste batzuetan jakinarazi dizugun bezala, CNAIrekin ere lanean dihardugu prestakuntzako ekimenetan.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2024ko otsailaren 15ean

Unibertsitateko, Berrikuntzako eta Eraldaketa Digitaleko kontseilaria: Patricia Fanlo Mateo